Stefan de Vrij

Stefan de Vrij (Holandisht: [ˈsteːfɑn də ˈvrɛi̯]; lindur më 5 shkurt 1992) është një futbollist profesionist holandez i cili luan si mbrojtës për klubin italian Internazionale dhe kombëtaren holandeze.

Ai e filloi karrierën e tij me klubin lokal VV Spirit, kurse si profesionist debutoi me Feyenoordin në moshën 17 vjeç. Ai shpenzoi pesë vite me klubin Eredivisie, ku për pak kohë shërbeu edhe si kapiten, para se në korrik 2014 të bashkohej me Lazion.

Një lojtar i kombëtares holandeze që nga viti 2012, De Vrij ka zhvilluar më shumë se 30 paraqitje me ekipin. Ai ishte pjesë në Kupën e Botës 2014 ku Holanda përfundoi e treta, si dhe u zgjodh në ekipin e turnamentit nga Castrol Performance Index.

Jeta e hershme
De Vrij u rrit në Ouderkerk aan den IJssel, në jug të Holandës. Ai është djali më i ri i Jan de Vrij, i cili luajti për klubin lokal VV Spirit, ku Stefan filloi karrierën e futbollit. Vëllezërit e tij më të mëdhenj Niels dhe Eric luajtën futboll të vegjël, por ndoqën rrugë të ndryshme.

Karriera me klube
Feyenoord
parapamje|De Vrij në stërvitje me Feyenoord në 2012|alt=|majtas|180px

De Vrij filloi karrierën e tij si futbollist me VV Spirit, një klub lokal i qytetit të tij të lindjes Ouderkerk aan den IJssel; ai shpenzoi atje pesë sezone. Në moshën 10 vjeç, ai mori pjesën në ditën e talenteve të Feyenoord. Pas disa seancave stërvitore dhe një ndeshje miqësore kundër ARC, De Vrij iu kërkua që të bashkohej me sektorin e të rinjëve të klubit. Te vv Spirit, De Vrij luante shpesh si mesfushor qëndror, por më pas u kthye në mbrojtës pasi kaloi te Feyenoord. Ai pati një zhvillim të shpjetë në klub. Pasi luajti me ekipin nën-15, De Vrij kërceu direkt në ekipin nën-17, duke mos luajtur fare me nën-16.

Më 17 korrik 2009, De Vrij firmosi një kontratë deri në verën e vitit 2012, e cila ishte e para për të si profesionist. Ai bëri debutimin e tij me ekipin e parë më 24 shtator 2009 në një ndeshje të KNVB Cup si vizitor kundër Harkemase Boys; ai u aktivizua si zëvëndësues në minutën e 58të vend të Kelvin Leerdam dhe kontriboi në fitoren 5–0. Më 6 dhjetor 2009, ai debutoi në kampionat në një ndeshje në shtëpi ndaj FC Groningen; ai zëvëndësoi të njëjtin lojtar, këtë herë në minutën e 89të, me ndeshje që u mbyll me fitoren 3–1 të Feyenoord. Ai ishte 18 vjeç në kohën kur sezoni i tij i parë si profesionist përfundoi; ai zhvilloi 21 paraqitje, 17 prej të cilave në kampionat.

Gjatë sezonit 2012–13, De Vrij zëvëndësoi Ron Vlaar si kapiten. Megjithatë, pas një vargu paraqitjesh negative në sezonin e ardhshëm, atij j'u hoq shiriti deh në fillim i kaloi sulmuesit italian Graziano Pellè dhe më pas zëvëndës-kapitenit Jordy Clasie pasi Pellè pati probleme disiplinore.

Lazio
Më 30 korrik 2014, De Vrij u bashkua me klubin e Serie A Lazio për një shifër të pacaktuar. Duke folur rreth kësaj lëvizje, De Vrij tha: "Lazio e vërtetoi që më donte vërtet dhe jam shumë i lumtur që e kreva këtë lëvizje. Shpresoj të bëhem mbrojtësi më i kompletuar në Itali." Mediat besonin se ai do t'i bashkohej trajnerit Louis van Gaal, i cili drejtoi Holandën, te klubi anglez Manchester United.

Ai debutoi zyrtarisht për klubin më 24 gusht në ndeshjen e raundit të tretë të Coppa Italias kundër ekipit të divizionit të tretë Bassano Virtus. De Vrij la shenjën e tij duke shënuar golin e tretë të fitores 3–0. Një javë më vonë, ai luajti ndeshjen e parë në Serie A me Lazion që e nisi kampionatin me një disfatë 3–1 ndaj Milanit në San Siro. Më 21 shtator, ai doli me karton të kuq në minutën e 85të të ndeshjes ndaj Genoa të cilën Lazio e kishte dominuar; kjo gjë rezultoi fatale pasi Genoa shënoi dy minuta më vonë me anë të sulmuesit Mauricio Pinilla. Lazio arriti deri në finalen e kupës, ku u përballën me Juventusin; ai luajti vetëm 45 minuta dhe u zëvëndësua nga Keita Baldé me ekipin që humbi ndeshjen 1–2.

De Vrij e nisi sezonin e tij të dytë me klubin kryeqytetas duke luajtur në ndeshjen e Supercoppa Italiana 2015; ai luajti 90 minuta të plota por Lazio humbi ndeshjen 2–0 në Pekin të Kinës. Në shtator 2015, De Vrij dëmtoi gjurin gjatë një ndeshje me Holandën, por u konsiderua i shëndetshëm për të luajtur edhe një ndeshje tjetër, çka acaroi stafin mjekësor të Lazios. Ai nuk u rikuperua mjaftueshëm dhe operacioni ishte i nevojshëm; operacioni u planifikua për muajin e ardhshëm. Në nëntor, u zyrtarizua se De Vrij do të qëndronte jashtë fushave të lojës për të paktën gjashtë muaj.

Më 11 shtator 2016, De Vrij shënoi golin e tij të parë në elitën e futbollit italian, duke i dhënë ekipit të tij një barazim ndaj Chievos.

Në mars 2018, drejtoi sportiv Igli Tare konfirmoi se De Vrij do të largohej nga klubi pas përfundimit të sezonit me parametër zero.

Internazionale
Pas disa muajsh spekullime, më 28 maj 2018, De Vrij lajmëroi se ai do të bashkohej me Interin duke nisur nga 1 korriku. Ai u prezantua dhjetë ditë më vonë ku firmosi një kontratë deri në qershor 2023. De Vrij mori fanellën me numrin 6 dhe debutoi në ndeshjen hapëse të sezonit ndaj Sassuolos më 19 gusht. Ai shënoi golin e parë një javë më vonë, duke i dhënë avantazhin e përkohshëm Interit 2–0 përball Torinos në shtëpi në një barazim 2–2. Në shtator 2018, De Vrij luajti ndeshjen e tij të 100të në Serie A në triumfin 2–1 në shtëpi ndaj Fiorentinës. Ai gjithashtu zhvilloi paraqitjen e parë sezonale në Ligën e Kampioneve në javën e parë të fazës së grupeve kundër Tottenham Hotspur; De Vrij asistoi me kokë golin e fitores të Matías Vecinos në minutën e 92të. Ai luajti 5 nga 6 ndeshjet në fazën e grupeve, me Interin që u eliminua pasi e mbylli Grupin B në vendin e tretë; pavarësisht se kishte pikë (8) dhe golavarazh (–1) të barabartë me Tottenhamin, klubi anglez u kualifikua për shkak të rregullit të golit jashtë fushe. Zikaltrit u transferuan në fazën me eliminim direkt të Ligës së Evropës, ku në ndeshjen e kthimit të raundit të 16-tave më 14 mars 2019, gabimi i De Vrij në kontrollin e topit i kushtoi Interit eliminimin nga gjermanët e Eintracht Frankfurt, që u kualifikuan me rezultatin e përgjithshëm 1–0. Tre ditë më vonë, De Vrij shënoi në ndeshjen e Derby della Madonnina kundër rivalëve të Milanit, duke ndihmuar ekipin e tij të fitoj 3–2, të rimarr vendin e tretë në kampionat, dhe të fitoj dy herë brënda një sezoni në kampionat që nga sezoni 2011–12.

Karriera ndërkombëtare
Të rinjtë
Zhvillimi i shpejt i De Vrij te Feyenoord ra në sy, dhe ai shpejt u bë pjesë e ekipeve të të rinjëve. Më 21 nëntor 2007, Holanda nën-16 fitoi një ndeshje miqësore me Ukrainën; De Vrij luajti për 90 minuta të plota duke debutuar.

Ai gjithashtu luajti në UEFA Kampionatin Evropian nën-17 2009 në Gjermani. Ekipi holandez, i mbëshetur edhe nga kontigjenti i fortë prej shtatë lojtarësh nga Feyenoordi, arriti deri në finale ku u mposht nga vendi mikpritës me rezultatin 2–1. Ai ishte në pozicionin e qëndër-mbrojtësit sëbashku me Dico Koppers, dhe luajti në çdo ndeshje të Holandës në turnament pa u zëvëndësuar asnjëherë, duke dhënë një kontribut të shquar. Me vendin e dytë të arritur në Evropian, Holanda nën-17 siguroi kualifikimin për në Kupën e Botës 2009 në Nigeri.

Ekipi i parë
Më 7 maj 2012, De Vrij ishte në listën paraprake prej 36 lojtarësh të Holandës për UEFA Euro 2012, si dhe një nga nëntë lojtarët pa luajtur ende asnjë ndeshje me ekipin e parë. Megjithatë, trajneri Bert van Marwijk nuk e përfshiu në listën përfundimtare. Më 15 gusht, De Vrij debutoi zyrtarisht nën drejtimin e trajnerit Louis van Gaal në distafën 4–2 nga Belgjika në një ndeshje miqësore.

Ai ishte një nga katër mbrojtësit e Feyenoord që u thirr nga Van Gaal për të luajtur në Kupën e Botës 2014. Në ndeshjen e parë të Holandës në turnament, kundër Spanjës më 13 qershor, De Vrij shkaktoi një penallti të diskutueshme në minutën e 26të pasi Diego Costa goditi këmbën e tij dhe u rrëzua. Xabi Alonso shënoi për t'i dhënë avantazhin Spanjës. Megjithatë, holandezët kthyen gjithçka, me De Vrij që shënoi golin e tretë të tyre, goli i tij i parë ndërkombëtar, duke kontribuar në një fitore 5–1. Ai luajti në çdo ndeshje të Holandës në turnament; tulipanët arritën një vend të tretë. Ai, sëbashku me Arjen Robben, ishin të vetmit lojtarë nga Holanda që u zgjodhën në ekipin e turnamentit.

Në ndeshjen e parë të Holandës për kualifikueset e UEFA Euro 2016 kundër Republikës Çeke më 9 shtator 2014, De Vrij shënoi golin e barazimit momental me një gjuajtje me kokë por holandezët në fund u mposhtën 2–1. De Vrij luajti ndeshjen e parë si kapiten gjatë një ndeshje miqësore kundër Spanjës më 31 mars 2015, ku ai e mori shirin pas zëvëndësimit të Wesley Sneijder si dhe shënoi një nga golat e fitores 2–0 në Amsterdam ArenA.

Statistikat e karrierës
Klube

+ Ndeshjet dhe golat sipas klubit, sezonit dhe kompeticionitKlubiSezoniLigaKupaEvropaTjetërGjithsejDivizioniNdshGolaNdshGolaNdshGolaNdshGolaNdshGolaFeyenoord2009–10Eredivisie17150——2212010–11301102Të gjitha ndeshjet UEFA Ligën e Evropës0—3312011–1230120——3212012–13260303Dy ndeshje në UEFA Ligën e Kampioneve, një ndeshje në UEFA Ligën e Evropës0—3202013–143241020—354Gjithsej135712070—1547Lazio2014–15Serie A30051——3512015–1620002Të gjitha ndeshjet në UEFA Ligën e Kampioneve01Ndeshje në Supercoppa Italiana0502016–1727240——3122017–18366307110477Gjithsej958121912011810Internazionale2018–19Serie A232008Pesë ndeshje në UEFA Ligën e Kampioneve, tre ndeshje në UEFA Ligën e Evropës0—312Gjithsej karriera252172412412030219

Kombëtarja

+ Ndeshjet dhe golat sipas ekipit kombëtar dhe vititEkipi kombëtarVitiNdshGolaHolanda2012202013702014162201551201600201730201840Gjithsej373

Golat me kombëtaren
Rezultatet e Holandës të listuara të parat, kolonat e golave tregojnë rezultatin pas çdo goli të shënuar nga De Vrij.
+ Golat me kombëtaren sipas datës, vendit, ndeshjes, kundërshtarit, rezultatit dhe kompeticionitNr.DataVendiNdshKundërshtariGoliRezultatiKompetitioni113 qershor 2014Arena Fonte Nova, Salvador, Brazil13 Spanja3–15–12014 FIFA Kupa e Botës 29 shtator 2014Generali Arena, Pragë, Republika Çeke21 Republika Çeke1–11–2Kualifikueset e UEFA Euro 2016 331 mars 2015Amsterdam Arena, Amsterdam, Holandë27 Spanja1–02–0Ndeshje miqësore

Trofe
Klube
Lazio
Supercoppa Italiana: 2017
Coppa Italia: ndjekës 2014–15, 2016–17

Kombëtarja
Holanda U17
UEFA Kampionati Evropian nën-17 i Futbollit: ndjekës 2009

Holanda
FIFA Kupa e Botës: vendi i tretë 2014

 Referime 

Lidhje të jashtme

Stefan de Vrij te Voetbal International
Stefan de Vrij – Rekordi në kompedicionet e FIFA-s

Kategoria:Lindje 1992
Kategoria:Njerëz që jetojnë
Kategoria:Futbollistë holandezë
Kategoria:Futbollistë në kombëtaren holandeze
Kategoria:Futbollistë në Feyenoord
Kategoria:Futbollistë në S.S. Lazio
Kategoria:Futbollistë në F.C. Internazionale Milano
Kategoria:Futbollistë në Eredivisie
Kategoria:Futbollistë në Serie A
Kategoria:Futbollistë në 2014 FIFA Kupën e Botës
Kategoria:Futbollistë në UEFA Euro 2020
Kategoria:Futbollistë në FIFA Kupën e Botës 2022
Kategoria:Futbollistë në UEFA Euro 2024